## Odluka o minimalnim financijskim standardima za decentralizirane funkcije za zdravstvene ustanove u 2010. godini

### NN 19/2010 (10.2.2010.), Odluka o minimalnim financijskim standardima za decentralizirane funkcije za zdravstvene ustanove u 2010. godini

VLADA REPUBLIKE HRVATSKE

453

Na temelju članka 9. Zakona o zdravstvenoj zaštiti (»Narodne novine«, br. 150/2008 i 155/2009), Vlada Republike Hrvatske je na sjednici održanoj 4. veljače 2010. godine donijela

ODLUKU

O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2010. GODINI

I.

Ovom Odlukom utvrđuju se minimalni financijski standardi za:

– investicijsko ulaganje zdravstvenih ustanova u prostor, medicinsku i nemedicinsku opremu i prijevozna sredstva,

– investicijsko i tekuće održavanje zdravstvenih ustanova – prostora, medicinske i nemedicinske opreme i prijevoznih sredstava,

– informatizaciju zdravstvene djelatnosti,

a sve sukladno planu i programu mjera zdravstvene zaštite i mreži javne zdravstvene službe.

Minimalni financijski standardi za decentralizirane funkcije za zdravstvene ustanove na području županija i Grada Zagreba iz stavka 1. ove točke u 2010. godini, utvrđuju se kako slijedi:

Tablica 1.

|  |  |  |  |  |
| --- | --- | --- | --- | --- |
| Županija/Grad Zagreb | Iznos sredstava za investicijsko i tekuće održavanje | Iznos sredstava za investicijsko ulaganje | Iznos sredstava za otplate kredita | Ukupni iznos sredstava za decentralizirane funkcije |
| 0 | 1 | 2 | 3 | 4 |
| Zagrebačka | 7.381.000 | 11.583.837 |  | 18.964.837 |
| Krapinsko-zagorska | 1.871.446 | 0 | 16.450.000 | 18.321.446 |
| Sisačko-moslavačka | 8.398.908 | 14.076.928 |  | 22.475.836 |
| Karlovačka | 3.945.000 | 13.414.904 |  | 17.359.904 |
| Varaždinska | 4.460.000 | 15.208.246 | 1.700.000 | 21.368.246 |
| Koprivničko-križevačka | 0 | 8.503.410 | 8.800.000 | 17.303.410 |
| Bjelovarsko-bilogorska | 3.716.335 | 12.656.177 |  | 16.372.512 |
| Primorsko-goranska | 9.569.188 | 10.727.790 | 4.222.519 | 24.519.497 |
| Ličko-senjska | 3.692.463 | 5.985.845 | 170.930 | 9.849.238 |
| Virovitičko-podravska | 2.820.806 | 4.715.663 | 7.475.844 | 15.012.313 |
| Požeško-slavonska | 2.733.236 | 11.575.424 |  | 14.308.660 |
| Brodsko-posavska | 4.721.371 | 13.686.349 |  | 18.407.720 |
| Zadarska | 2.852.000 | 15.068.779 |  | 17.920.779 |
| Osječko-baranjska | 9.628.653 | 14.052.575 |  | 23.681.228 |
| Šibensko-kninska | 3.109.361 | 13.756.005 |  | 16.865.366 |
| Vukovarsko-srijemska | 8.167.967 | 19.883.751 | 3.255.516 | 31.307.234 |
| Splitsko-dalmatinska | 6.510.000 | 15.632.347 | 8.500.000 | 30.642.347 |
| Istarska | 4.785.000 | 5.557.515 | 11.996.125 | 22.338.640 |
| Dubrovačko-neretvanska | 7.438.328 | 9.536.637 |  | 16.974.965 |
| Međimurska | 1.427.716 | 3.798.700 | 8.200.000 | 13.426.416 |
| Grad zagreb | 14.979.737 | 20.297.044 | 8.165.914 | 43.442.695 |
| Ukupno | 112.208.515 | 239.717.926 | 78.936.848 | 430.863.289 |

Dio iznosa sredstava za investicijsko i tekuće održavanje, navedenih u koloni 1. Tablice 1., može se, po zahtjevima županija odnosno Grada Zagreba i uz suglasnost Ministarstva zdravstva i socijalne skrbi, koristiti i za pokriće dospjelih a nepodmirenih obveza zdravstvenih ustanova čiji su osnivači.

Županije, odnosno Grad Zagreb zbog postizanja racionalnosti i veće ekonomičnosti korištenja iznosa sredstava navedenih u koloni 2. Tablice 1. za postupke istovrsne nabave veće vrijednosti mogu objediniti nabavu.

Dio sredstava za investicijsko ulaganje navedenih u koloni 2. Tablice 1. namijenjenih za nabavu prijevoznih sredstava može se koristiti isključivo za nabavku vozila za obavljanje osnovne djelatnosti.

Iznosi sredstava za otplate kredita navedeni u koloni 3. tablice 1. koriste se za otplatu kredita sklopljenih u svrhu:

– pokrića dospjelih a nepodmirenih obveza zdravstvenih ustanova,

– investicijskog ulaganja zdravstvenih ustanova u prostor, medicinsku i nemedicinsku opremu i prijevozna sredstva te ulaganja u informatizaciju zdravstvene djelatnosti utvrđenih u stavku 1. točke I. ove Odluke, a sukladno Zaključku Vlade Republike Hrvatske, klase: 510-07/03-02/03, urbroja: 5030104-03-9, od 22. svibnja 2003. godine i urbroja: 5030108-03-18, od 18. prosinca 2003. godine, u vezi s Planom razvoja bolničkih ustanova u Republici Hrvatskoj do 2010. godine, te Zaključku Vlade Republike Hrvatske, klase: 510-07/03-02/03, urbroja: 5030108-04-1, od 2. prosinca 2004. godine, u vezi s Izvješćem o provedbi Zaključka Vlade Republike Hrvatske od 22. svibnja i 18. prosinca 2003. godine, u vezi s Planom razvoja bolničkih ustanova u Republici Hrvatskoj do 2010. godine, te sukladno odlukama Vlade Republike Hrvatske za preuzimanje obveza za decentralizirane funkcije za zdravstvene ustanove u sljedećim godinama.

Minimalni financijski standardi iz stavka 1. ove točke za kliničke ustanove i Dom zdravlja MUP-a koje obavljaju dio decentraliziranih funkcija za potrebe osiguranih osoba na području županije, odnosno Grada Zagreba, ovisno o njihovom sjedištu – sukladno normativima i standardima koje utvrđuje ministar zdravstva i socijalne skrbi, utvrđuju se u 2010. godini kako slijedi:

Tablica 2.

|  |  |  |  |  |
| --- | --- | --- | --- | --- |
| Županija/Grad Zagreb | ZDRAVSTVENA USTANOVA | Iznos sredstava dijela decentraliziranih funkcija u kn | | |
| Investicijsko i tekuće održavanje | Investicijsko ulaganje | UKUPNO |
| 0 | 1 | 2 | 3 | 4 |
| Grad Zagreb | Klinički bolnički centar Zagreb | 9.598.463 | 0 | 9.598.463 |
| Klinička bolnica »Dubrava« | 1.371.771 | 3.608.921 | 4.980.692 |
| Klinička bolnica »Merkur« | 0 | 4.975.451 | 4.975.451 |
| Klinička bolnica »Sestre milosrdnice« | 0 | 5.588.130 | 5.588.130 |
| Klinika za plućne bolesti »Jordanovac« | 1.142.301 | 0 | 1.142.301 |
| Klinika za dijabetes »Vuk Vrhovec« | 299.723 | 434.265 | 733.988 |
| Klinika za tumore | 0 | 4.737.425 | 4.737.425 |
| Klinika za traumatologiju | 625.362 | 3.010.582 | 3.635.944 |
| Klinika za dječje bolesti | 592.416 | 1.174.867 | 1.767.283 |
| Klinika za zarazne bolesti »F. Mihaljević« | 212.391 | 1.437.635 | 1.650.026 |
| Dom zdravlja MUP-a | 0 | 240.556 | 240.556 |
| Ukupno Grad Zagreb | | 13.842.427 | 25.207.832 | 39.050.259 |
| Primorsko- goranska | Klinički bolnički centar Rijeka | 809.381 | 11.174.649 | 11.984.030 |
| Klinika za ortopediju Lovran | 0 | 1.033.091 | 1.033.091 |
| Ukupno Primorsko-goranska | | 809.381 | 12.207.740 | 13.017.121 |
| Osječko-baranjska | Klinička bolnica Osijek | 0 | 11.727.962 | 11.727.962 |
| Ukupno Osječko-baranjska | | 0 | 11.727.962 | 11.727.962 |
| Splitsko-dalmatinska | Klinički bolnički centar Split | 1.330.452 | 13.068.478 | 14.398.930 |
| Ukupno Splitsko-dalmatinska | | 1.330.452 | 13.068.478 | 14.398.930 |
| SVEUKUPNO | | 15.982.260 | 62.212.012 | 78.194.272 |

II.

Potrebno je ishođenje suglasnosti ministra nadležnog za zdravstvo za korištenje sredstava navedenih u kolonama 1. i 2. Tablice 1. i kolonama 2. i 3. Tablice 2. točke I. ove Odluke za projekte od značaja za cjelokupni zdravstveni sustav kojim se vrši podizanje standarda u cilju poboljšanja učinkovitosti, dostupnosti i ostalih načela zdravstvene zaštite, sukladno ciljevima Nacionalne strategije razvitka zdravstva 2006. – 2011., a u svrhu sagledavanja obveza koje bi mogle proizaći kao neizravna buduća obveza za državni proračun.

Ukoliko se za financiranje projekata po modelu javno-privatnog partnerstva ugovorne prirode planira koristiti sredstva decentraliziranih funkcija, prije sklapanja ugovora o javno-privatnom partnerstvu potrebno je ishoditi prethodnu suglasnost ministra nadležnog za zdravstvo, a strukturu decentraliziranih sredstava uskladiti na način da se ne dovodi u pitanje ostvarivanje postojećih minimalnih standarda koji su utvrđeni temeljem kriterija iz točke III. ove Odluke, a raspoređeni županijama i Gradu Zagrebu u točki I. tablicama 1. i 2.

III.

Minimalni financijski standardi utvrđeni u stavku 2. točke I. u iznosu od 430.863.289 kuna i stavku 7. točke I. ove Odluke u iznosu od 78.194.272 kuna, u ukupnom iznosu od 509.057.561 kuna, čine osnovicu za izračun pomoći izravnanja za decentralizirane funkcije jedinicama područne (regionalne) samouprave u skladu s člankom 45.a stavkom 2. Zakona o financiranju jedinica lokalne i područne (regionalne) samouprave.

Visina sredstava dodijeljenih pojedinoj županiji, odnosno Gradu Zagrebu utvrđena je primjenom sljedećih kriterija:

– 80% ukupnog iznosa iz točke I. ove Odluke raspodijeljen je na temelju udjela postotka broja osiguranih osoba u pojedinoj županiji, odnosno Gradu Zagrebu u odnosu na ukupan broj osiguranih osoba pri Hrvatskom zavodu za zdravstveno osiguranje,

– 10% ukupnog iznosa iz točke I. ove Odluke raspodijeljen je na temelju udjela postotka broja lokaliteta na kojima se odvija zdravstvena djelatnost u pojedinoj županiji, odnosno Gradu Zagrebu, u odnosu na ukupan broj lokaliteta u Republici Hrvatskoj,

– 5% ukupnog iznosa iz točke I. ove Odluke raspodijeljen je na temelju udjela postotka broja zdravstvenih ustanova u pojedinoj županiji, odnosno Gradu Zagrebu u odnosu na ukupan broj zdravstvenih ustanova koje imaju sklopljen ugovor s Hrvatskim zavodom za zdravstveno osiguranje,

– 5% ukupnog iznosa iz točke I. ove Odluke raspodijeljen je na temelju udjela postotka broja ugovorenih kreveta u pojedinoj županiji, odnosno Gradu Zagrebu u odnosu na ukupan broj ugovorenih kreveta s Hrvatskim zavodom za zdravstveno osiguranje u Republici Hrvatskoj.

Visina sredstava dodijeljenih pojedinoj županiji, odnosno Gradu Zagrebu iz stavka 6. točke I. ove Odluke, utvrđena je sukladno posteljnim kapacitetima kliničkih ustanova unutar pojedine županije, odnosno Grada Zagreba.

Korektivni kriteriji:

– udio dodatnih ulaganja u zdravstvene ustanove (prostor, medicinsku i nemedicinsku opremu i prijevozna sredstva) na području pojedinih županija iz drugih izvora financiranja u 2009. godini,

– uključivanje projekata od prioritetne važnosti za podizanje dostupnosti zdravstvene zaštite.

IV.

Županije i Grad Zagreb dužni su donijeti svoje odluke o kriterijima i mjerilima i načinu financiranja decentraliziranih funkcija za investicijsko ulaganje, investicijsko i tekuće održavanje zdravstvenih ustanova, te za informatizaciju zdravstvene djelatnosti u okvirima bilanciranih sredstava iz točke I. ove Odluke, a u skladu sa stvarnim stanjem i potrebama zdravstvenih ustanova, u cilju ispunjavanja zakonom propisanih uvjeta, normativa i standarda iz osnovnog zdravstvenog osiguranja, koje utvrđuje ministar zdravstva i socijalne skrbi.

V.

Investicijsko ulaganje obuhvaća rashode za nabavu proizvedene dugotrajne imovine.

Investicijsko održavanje obuhvaća dodatno ulaganje u nefinancijsku imovinu zdravstvenih ustanova kojim se produžuje vijek uporabe, povećava kapacitet, mijenja namjena ili znatno poboljšavaju funkcionalna svojstva nefinancijske imovine.

Mjerila za utvrđivanje prava na bilančne rashode iz točke III. ove Odluke čini opseg djelatnosti svake zdravstvene ustanove ugovoren u osnovnom zdravstvenom osiguranju.

Opseg djelatnosti utvrđuje se u skladu s planom i programom mjera zdravstvene zaštite i mrežom javne zdravstvene službe.

Sredstva iz stavaka 2. i 7. točke I. ove Odluke ne mogu se koristiti u svrhu uređenja prostora i medicinske i nemedicinske opreme i prijevoznih sredstava u svrhu pružanja zdravstvenih usluga izvan osnovnog zdravstvenog osiguranja.

VI.

Županije, odnosno Grad Zagreb utvrđuju popis prioriteta za raspored dodijeljenih sredstava između zdravstvenih ustanova na svom području uvažavajući svrhu utvrđenu u stavcima 1. i 6. točke I. uz primjenu kriterija i mjerila iz točaka III. i IV. ove Odluke.

Županije, odnosno Grad Zagreb utvrđeni popis prioriteta iz stavka 1. ove točke dostavljaju na suglasnost Ministarstvu zdravstva i socijalne skrbi.

Po dobivenoj suglasnosti Ministarstva zdravstva i socijalne skrbi, županije, odnosno Grad Zagreb donose odluke o rasporedu sredstava između zdravstvenih ustanova na svom području.

VII.

Na temelju kriterija i mjerila iz ove Odluke bilanciraju se sredstva županijama i Gradu Zagrebu za financiranje decentraliziranih rashoda zdravstvenih ustanova za osiguranje minimalnog financijskog standarda.

Ako županije, odnosno Grad Zagreb iz dodatnog udjela u porezu na dohodak ne osiguraju potrebnu visinu sredstava za financiranje rashoda prenesenih funkcija zdravstva, potrebnu razliku ostvaruju s pozicije pomoći izravnanja za decentralizirane funkcije u Državnom proračunu Republike Hrvatske za 2010. godinu, sukladno kriterijima i mjerilima iz ove Odluke, s time da su dužni dokazati da se prihodi u njihovim proračunima ne ostvaruju u planiranim iznosima. Kontrolu ostvarivanja tih prihoda vrši Ministarstvo financija, a kontrolu ostvarivanja rashoda vrši Ministarstvo zdravstva i socijalne skrbi.

VIII.

Županije, odnosno Grad Zagreb dužni su Ministarstvu zdravstva i socijalne skrbi dostaviti izvješća za razdoblje siječanj-lipanj 2010. godine, te siječanj-prosinac 2010. godine na obrascima Z-1 – Izvještaj o ostvarenim prihodima i rashodima zdravstvenih ustanova i Z-2 – Izvještaj o ostvarenim prihodima i rashodima jedinica lokalne i područne (regionalne) samouprave, koji su sastavni dio ove Odluke, a u skladu s Pravilnikom o proračunskom računovodstvu i Računskom planu, te Pravilnikom o financijskom izvještavanju u proračunskom računovodstvu.

IX.

Županije i Grad Zagreb dužni su u svojim proračunima posebno planirati sredstva za financiranje decentraliziranih funkcija za zdravstvene ustanove.

Županije i Grad Zagreb dužni su uskladiti dinamiku financiranja decentraliziranih rashoda s dinamikom ostvarivanja prihoda iz dodatnog udjela u porezu na dohodak u svom proračunu i sredstvima s pozicije pomoći izravnanja.

X.

Ministarstvo zdravstva i socijalne skrbi na zahtjev nositelja financiranja može predložiti Vladi Republike Hrvatske preraspodjelu ili prenamjenu utvrđenih bilančnih prava županijama odnosno Gradu Zagrebu u sklopu ukupno utvrđenih sredstava za financiranje decentralizirane funkcije zdravstva, ako utvrdi da je zbog provedbe plana i programa mjera zdravstvene zaštite to prijeko potrebno. Svoje zahtjeve nositelji financiranja podnose Ministarstvu zdravstva i socijalne skrbi najkasnije do 31. kolovoza 2010. godine.

XI.

Ova Odluka stupa na snagu danom objave u »Narodnim novinama«.

Klasa: 510-01/10-01/01

Urbroj: 5030104-10-1

Zagreb, 4. veljače 2010.

Predsjednica
Jadranka Kosor, dipl. iur., v. r.

|  |  |  |  |  |
| --- | --- | --- | --- | --- |
| ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  |  |
| IZVJEŠTAJ O OSTVARENIM PRIHODIMA I RASHODIMA ZDRAVSTVENIH USTANOVA | | | | |
| (Odluka o minimalnim financijskim standardima za decentralizirane funkcije za zdravstvene ustanove u 2010. godini) | | | | |
|  |  |  |  |  |
| Zbirna tablica za zdravstvene ustanove | | | | |
|  |  |  |  |  |
| TABLICA: Z-1 | |  |  |  |
| R.br. | Naziv | Plan | Ostvarenje | Indeks (Ostvarenje/ Plan \* 100) |
|  | PRIHODI: |  |  |  |
| 1. | Prihodi Županije/Grada Zagreba za dec. u zdravstvu |  |  |  |
| 2. | UKUPNI PRIHODI |  |  |  |
|  | RASHODI: |  |  |  |
| 3. | Rashodi poslovanja za tekuće i investicijsko održavanje |  |  |  |
| 4. | Rashodi za nabavku nefinancijske imovine |  |  |  |
| 5. | Iznos sredstava za otplate kredita |  |  |  |
| 6. | UKUPNI RASHODI (r.br. 3 + 4 + 5) |  |  |  |
|  |  |  |  |  |
| 7. | VIŠAK PRIHODA (r.br. 2 – r.br. 6) |  |  |  |
| 8. | MANJAK PRIHODA (r.br. 6 – r.br. 2) |  |  |  |
| 9. | Višak prihoda iz ranijih godina -preneseni |  |  |  |
| 10. | Manjak prihoda iz ranijih godina -preneseni |  |  |  |
| 11. | Višak prihoda raspoloživ u slijedećem razdoblju  (r.br. 7-8 + 9-10) |  |  |  |
| 12. | Manjak prihoda za pokriće u sljedećem razdoblju  (r.br. 8-7 + 10-9) |  |  |  |

|  |  |  |
| --- | --- | --- |
| ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |
|  |  |  |
| IZVJEŠTAJ O OSTVARENIM PRIHODIMA I RASHODIMA JEDINICA LOKALNE I PODRUČNE (REGIONALNE) SAMOUPRAVE | | |
|  |  |  |
| (Odluka o minimalnim financijskim standardima za decentralizirane funkcije za zdravstvene ustanove u 2010. godini) | | |
|  |  |  |
| Obračun županija | | |
|  |  |  |
| TABLICA: Z-2 | |  |
| R.br. | Naziv | Ostvarenje |
|  |  |  |
| 1. | Ostvareni prihodi iz dodatnog udjela poreza na dohodak |  |
| 2. | Ostvareni prihodi iz pomoći izravnanja |  |
| 3. | UKUPNI PRIHODI |  |
|  |  |  |
| 4. | UKUPNI RASHODI |  |
|  |  |  |
| 5. | Doznaka Županija/Grada Zagreba ustanovama |  |
| 6. | Manje doznačeno prema iskazanim rashodima (r.br. 4 – r.br. 5) |  |
| 7. | Više doznačeno prema iskazanim rashodima (r.br. 5 – r.br. 4) |  |
|  |  |  |
| 8. | VIŠAK PRIHODA (r.br. 3 – r.br. 4) |  |
| 9. | MANJAK PRIHODA (r.br. 4 – r.br. 3) |  |
| 10. | Višak prihoda iz ranijih godina – preneseni |  |
| 11. | Manjak prihoda iz ranijih godina – preneseni |  |
| 12. | Višak prihoda raspoloživ u sljedećem razdoblju (r.br. 8-9 + 10-11) + (r.br. 7) |  |
| 13. | Manjak prihoda za pokriće u sljedećem razdoblju (r.br. 9-8 + 11-10) + (r.br. 6) |  |

Odluka, NN 19/2010-453